User talk:Panajot Vasili/sandbox

Reportazh: PANAIRI I LIBRIT NË DITËN BOTËRORE TË TIJ

Është e Hënë ,paradite dhe mot I nxehtë.Dielli shkëlqen dhe ky fillimjave është disi më ndryshe në oborrin e Fakultetit të Histori-Filologjisë.Ka më shumë njerëz se zakonisht,hapësirat për të lëvizur lirshëm janë më të reduktuara dhe të zë syri banga të mirëvendosura që ndjekin formën e oborrit. Secila ka të vendosur sipër të vendosur nga një çadër sikurse ato të plazhit.Sheh njerëz që refuzojnë diellin poshtë tyre,dhe sistemojnë një mori librash sipër bangave.S’do shumë mend që ta kuptosh se këta individë nuk po bëjnë banjo dielli por dyshimet të zhduken përfundimisht kur sipër derës kryesore të fakultetit,në një tabelë të bardhe shkruhet: ”DITA BOTËRORE E LIBRIT DHE E TË DREJTËS SË AUTORIT”. S’kishte si të ishte ndryshe! Fakulteti organizon këtë panair në kuadër të kësaj dite.

E nuk është as e para as e dyta,por dhjeta herë radhazi që fakulteti organizon këtë panair.Megjithse janë vetëm minutat e para të nuk është as e para as e dyta,por  dhjeta herë radhazi që fakulteti organizon këtë panair.Megjithse janë vetëm minutat e para të çeljes së panairit, “zhurma” e organizimit të ndjell kureshtje për tu afruar drejt çadrave. Studentë që dalin nga fakulteti afrohen e interesohen për librat që I kanë tërhequr nga një shfletim i çastit.Kalimi I minutave gjallëron gjithmonë e më shumë aktivitetin.Kalimtarë të rastit ose dhe nga ata që su bie rruga shpesh nga ky fakultet nuk I kursyen minutat për tu hedhur një sy librave. Këtë e ilustron më mirë artisti Shqiptar,Maks Velo kur e pyet se çfare e tërhoqi më shumë nga ky panair. “ Nuk jam frekuentues I rregullt i panairit.Po kthehesha nga xhirua ditore që bëj tek parku dhe më tërhoqi interesimi I studentëve në disa libra dhe tani unë po kthehem me dy libra të blerë”-thotë ai teksa mban në dorën e djathtë librat e Botimeve Zenit.E me siguri vizitorët si z.Velo nuk janë të paktë.Tashmë panairi vizitohet nga të rinj e të moshuar,gra dhe burra,studeentë dhe petagogë. Në çdo sheh kryesisht studentë që shkrepin foto,xhirojnë video,njerëz që takohen rastësisht me njëri-tjetrin e nuk mungon as ndonjë “pjeshkë”,veshur me minifund që kalon mes turmës drejt kafenesë përballë dhe I thotë shoqes me ironi: “Jam lexuese e rregullt unë,do blej libra”,fjali që e shoqëron me një gjysmë të qeshur ironike.

Në panair koha të ikën pa e dalluar sepse përvec turmës së njerëzve që të hallakat, janë 16 shtëpi botuese për tu vizituar. Shtëpi botuese që vijnë në panair qysh në hapjen e tij para 10-vjetëve ose edhe shtëpi botuese që shkelin për herë të parë panairin.Shumica e tyre është mjaft e njohur për lexuesin Shqiptar si Papirus,Onufri,Cabej,Bota Shqiptare,Pegi etj. Zgjedhim të vizitojmë Onufrin si një nga shtëpitë botuese më të dëgjuara për ne.Punonjësja e përzgjedhur,znj. Ulinda Selenica tha se “Onufri merr pjesë qysh në hapjen e panairit,një dekadë më parë.Në lidhje me interesin e lexuesve ajo shprehet: “Në përgjithësi ka qënë stabël çdo vit”-dhe pas disa sekondash me një shprehi pasigurie në fytyrë ajo thotë: “Ehh, çka…” gjë që e lëkund pakëz stabilitetin.

Ngjitur me derën kryesorë të fakultetit,aty ku të mirëpret një vajzë brune me këmishë të kuqe ,është “Instituti I Shërbimeve Shqiptare dhe Protestante” shtëpia e re botuese që merr pjesë për herë të parë në panair.Reth përshtypjeve të minutave të para kordinatorja Bertina Salliu thotë se lëvizja është e pakët por interesi i studentëve nuk ka munguar edhe pse jo konkret. “Qëllimi I stendës tonë nuk është thjesht shitja e librave por promovimi I vlerave të këtyre librave që lexuesit tanë të tërhëin vëmendjn drejt këtyre studimeve protestante.Ne duam të tregojmë që këto material që kanë qenë të censuruara të dalin në drite e tu jepet rëndesia dhe vendi që ato kanë pasur në histori”-thotë Bertina teksa shpjegon me duar gjithë pasion ambicjen e kësaj lëvizjeje.Ajo shpjegon se zgjodhën pjesmarrjen tek ky panair,prane Fakultetit Filologjik sepse këtu ndodhet departamenti I historisë dhe disa nga materialet e tyre  duhet të bëhen të njohur jo vetëm për studentët por edhe per studiuesit dhe petagogët e kësaj fushe. Znj.Salliu afër përfundimit të panairit thotë se rezultatet ishin sipas pritshmërive por thekson se synimi I vetëm është promovimi e jo marketingu apo rivalizimi I shtëpive botuese të tjera.

Ajo që të tërheq vëmendjen në këtë panair është së në cdo shtëpi botuese ka ulje cmimesh. Diku -50%,diku -30% e diku tjetër -20% por ajo që bie në sy ishin uljet e cmimeve kudo për studentët.Një teknikë kjo e mirëmenduar për të nxitur student të përqafojnë informacionin e fshehur në faqet e librave e mbase dhe të “harrojnë” pakëz jetën virtuale në internet.Ajo që e bën më të vecantë këtë panair është se pjesa më e madhe e librave janë libra për studentët dhe u nevojiten atyre në universitet.Një mundësi e mirë për student të përmirsojnë si anën materiale ashtu dhe atë përgatitore në lidhje me kurrikulën në universitet.Një panair që në mënyra të ndryshme shpreh suportin ndaj studentëve.Një panair që i tregon studentëve se është më mirë të provojnë aromën e faqeve të një libri të ri sesa aromën e “djegur” të pajisjeve elektronike pas përdorimit për orë të tëra…